
Ministru kabineta sēdes protokollēmums

Informatīvais ziņojums "Esošā situācija un priekšlikumi sistēmas pilnveidošanai, lai Latvijas publiskajos reģistros pilnvērtīgi ieviestu Eiropas Savienības noteiktās sankcijas"

· 1. Pieņemt zināšanai iesniegto informatīvo ziņojumu.
· 2. Tieslietu ministrijai līdz 2022. gada 19. aprīlim iesniegt Ministru kabinetā izvērtējumu un aprēķinus par Uzņēmumu reģistra kapacitātes stiprināšanu un nepieciešamajiem valsts budžeta līdzekļiem informācijas sistēmu funkcionalitātes izstrādei, lai nodrošinātu starptautisko un Latvijas Republikas nacionālo sankciju subjektu datu analīzi un publisku pieejamību Uzņēmuma reģistra vestajos reģistros.
· 3. Tieslietu ministrijai nepieciešamības gadījumā sagatavot priekšlikumus un iesniegt izskatīšanai Ministru kabinetā Ministru kabineta noteikumu projektu par nacionālo sankciju noteikšanu.
· 4. Ministrijām izvērtēt, vai to pārziņā ir reģistri, kas varētu tikt pielīdzināti Ministru kabineta noteikumu Nr. 327 “Starptautisko un nacionālo sankciju ierosināšanas un izpildes kārtība” 2. punktā minētajiem publiskajiem reģistriem, lai nodrošinātu to, ka civiltiesiskie ierobežojumi tiktu piemēroti tā, lai novērstu iespēju sankciju subjektam iegūt finansiālu vai ekonomisku labumu (finanšu līdzekļus, preces, pakalpojumus), izmantojot saimnieciskos resursus, un līdz 2022.gada 13.aprīlim informēt Tieslietu ministriju.

